CELEX: 32012R1125
Language: fi
Date: 2012-11-26 00:00:00
Title: Komission täytäntöönpanoasetus (EU) N:o 1125/2012, annettu 26 päivänä marraskuuta 2012 , tiettyjen tavaroiden luokittelusta yhdistettyyn nimikkeistöön

1.12.2012   
            
            
               FI
            
            
               Euroopan unionin virallinen lehti
            
            
               L 331/9
            
         KOMISSION TÄYTÄNTÖÖNPANOASETUS (EU) N:o 1125/2012,
   annettu 26 päivänä marraskuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Mikroprosessoriohjattu kädessä pidettävä laite (ns. sähköinen kuumailmapuhallin), jonka synnyttämä lämpö on 50–630 °C, enimmäisantoteho 2 000 W ja mitat noin 26 × 20 × 9 cm.
                  Koneessa on:
                  
                              —
                           
                           
                              lämmityselementti,
                           
                        
                              —
                           
                           
                              moottorilla varustettu tuuletin, joka puhaltaa ilmaa kolmella eri nopeudella,
                           
                        
                              —
                           
                           
                              lämpötilan ilmaiseva näyttö.
                           
                        Kone on tarkoitettu ammattikäyttöön, esim. maalin poistamiseen, kaapelikuorien kutistamiseen, PVC:n muovaamiseen, pehmeäjuottamiseen, muovin hitsaamiseen ja yhteenliittämiseen, muoviputkien ja -tankojen hitsaamiseen sekä kalvojen hitsaamiseen.
                  
                      (1) Ks. kuva
               
               
                  8419 89 98
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 84 ryhmän 2 huomautuksen sekä CN-koodien 8419, 8419 89 ja 8419 89 98 nimiketekstien mukaisesti.
                  Koska kone on suunniteltu ammattikäyttöön eikä tällaisia koneita tavallisesti käytetä kotitalouksissa, luokittelu nimikkeeseen 8516 kotitalouksissa käytettäväksi sähkölämpölaitteeksi ei tule kyseeseen.
                  Kone vastaa sekä nimikkeen 8419 että 8467 kuvausta. Luokittelu nimikkeeseen 8467 yhteenrakennetulla sähkömoottorilla varustetuksi käsityövälineeksi ei tule kyseeseen 84 ryhmän 2 huomautuksen perusteella.
                  Sen vuoksi kone on luokiteltava CN-koodiin 8419 89 98 koneeksi, jolla käsitellään materiaaleja lämpötilan muutoksen käsittävällä menettelyllä.
               
            
         
      
         (1)  Kuva on ainoastaaon ohjeellinen.